ब्रह्मज्ञान ही मानव को मानव बनानेे में सक्षम : श्वेता भारती
होशियारपुर | दिव्यज्योति जागृति संस्थान के गौतम नगर आश्रम में प्रवचन करते हुए साध्वी श्वेता भारती ने कहा कि अनुभव पर आधारित ज्ञान से हमारी मुक्ति संभव है। जैसे वैज्ञानिक कभी भी हमें यह नहीं कहते कि इस चीज को मानो, वैसे ही पूर्ण संत महापुरुष भी हमारा संपर्क ब्रह्मांडीय चेतना से करवाते हैं। वह हमें केवल धार्मिक शास्त्रों पर विश्वास करने को नहीं कहते बल्कि जो बातें उनमें लिखी गई है उसी पर आधारित ज्ञान करवाते हैं। उन्होंने कहा जिस प्रकार लकड़ी में आग छिपी होती है, मगर उसे सही विधि द्वारा ही प्रकट किया जा सकता है, ठीक उसी प्रकार सदगुरु भी हमें ब्रह्मज्ञान देकर हमारा तृतीय नेत्र खोलते हैं हमें अंतर्घट में आत्म साक्षात्कार करवाते हैं। यह ब्रह्मज्ञान ही मानव को मानव बनानेे में सक्षम है। ब्रह्मज्ञान की प्रक्रिया संत के मिलने के बाद शुरु होती है। फिर आरंभ होती है हमारी भक्ति। ईश्वर का साक्षात्कार करवाना ही पूर्ण संत की पहचान है।
गौतम नगर में करवाए सत्संग दौरान मौजूद श्रद्धालु।
hin_Deva hin_Deva awa_Deva